uudet+toimintamallit+markkinoinnissa+ja+myynnissä


 * Sosiaalinen media kääntää perinteiset ansainta- ja toimintamallit uusille urille**


 * Ulla Lukkari, Mediayhtiö B105 Oy**

Nykyisin toimii paljon yrityksiä, joko käyttävät sosiaalisen median välineitä toiminnassaan tai toimivat kokonaan virtuaalisessa ympäristössä. Hyviä esimerkkejä virtuaalimaailmassa toimivista suomalaisyrityksistä ovat mm. Sulake Oy Habbo- ja Habbo Ostari -verkkopalveluillaan sekä Steam Republic Oy (http://www.steamrepublic.com/) Mobile Backstage-faniyhteisötuotteellaan. Niissä olennaista on osallistujien halu osallistua ja toimia.

Habbon uudessa Ostari-palvelussa käy noin 45% koko Suomen 10-16-vuotiaista nuorista. He viettävät Habbossa keskimäärin 40 min/käynti. He suhtautuvat positiivisesti mainoksiin ja kampanjoihin ja HALUAVAT osallistua niihin. Palvelun ylläpitäjät saavat kävijöiltä kyselyjä miksei se-ja-se tuote tai firma ole esillä Habbossa. Jotkut lähettävät jopa kirjallisia, kuvitettuja ehdotuksia siitä millaiseen kampanjaan olisi kiva osallistua. Mainostajalla on siis selkeä ja tunnettu kohderyhmä, joka haluaa nähdä ja osallistua mainontaan, valmis konsepti, millainen kampanjan, esim kilpailu, pitäisi olla. Habbo/Sulake tarjoaa seuranta- ja mittaustyökalut kampanjalle. Mainostajan hommaksi jää lähinnä vain määritellä tavoitteensa, maksaa mainostilasta ja materiaalin 'painatus'kulut.

Steam Republic Oy:n palvelu on faniyhteisö, jota musiikin jakelija ja promoottori voi käyttää esim. uuden bändin ja sen oheistuotteiden markkinointiin. Yhteisössä on asiasta kiinnostuneita ja sitoutuneita käyttäjiä, jotka HALUAVAT osallistua markkinointiin ja levittää tietoa uudesta bändistä, sen musiikista ja tuotteista.

Uusiin yrittäjyyden muotoihin kuuluu myös uudenlainen tapa yhdistellä aiemmin erillään olleita liiketoiminnan aloja. Esimerkkinä tästä mm. tatuointistudio, joka on osa mainostoimistoa, jossa suunnitellaan visuaalista ilmettä ja kuvia paperiesitteisiin ja verkkopalveluille sekä yritystapahtumien ohjelmaksi murhamysteeri-seikkailuja.(http://www.tuonistudiot.fi/)

-Nuoret ihmiset, jotka toimivat päivittäin tällaisissa yhteisöissä ajattelevat yrittäjyydestä kovin eri tavoin kuin vanhempi ikäpolvi. -Yrittäjyysvalmennus toimii pääasiassa perinteisen, reaalimaailman yritystoiminnan mallin mukaan eikä siksi tavoita, ainakaan hyvin, nuoria potentiaalisia yrittäjiä. -Virtuaaliset maailmat ja rahan ja ajan käyttäminen niissä on osa nuorten arkea, siksi näistä rahankäyttötavoista pitää kertoa osana yrittäjyyteen valmentamista. - Yrityksen perustamisprosessi on toissijaista koulutuksen kannalta, olennaista on tutustua erilaisiin yrityksiin ja yrittäjiin ja yhteisöihin ja kokeilla omaa, itseä kiinnostavaa toimintaa eri yhteisöissä. - Raha liikkuu entisten ansaintamallien lisäksi myös uusilla tavoilla vrt. virtuaalikuluttaminen. - Tieto liikkuu nopeammin kuin ennen ja yhä useammat ihmiset HALUAVAT osallistua sen levittämiseen jos kokevat sen itselleen arvokkaaksi. - Arvoperustainen liiketoiminta on tulevaisuudessa ainoa kestävä kehitysmalli. - Rahalla on arvo ja se on itsessään arvo, mutta sen rinnalla on monia muita arvoja ja arvokkaiksi koettuja asioita: yhteisyyden tunne, kuuluminen ryhmään, hyvän tarinan jakaminen, tietojen ja taitojen oppiminen.
 * Teesit:**